Diari Oficial de la Generalitat Valenciana


Sumari del DOGV 4735, del 20-04-2004 (2004/3155)

Actuacions de juí verbal número 895/2001. Cèdula de notificació.
----------------------------------------------------------------

### Dades del document

Número de DOGV
:   4735

Data del DOGV
:   20-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3155


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal número 895/2001. Cèdula de notificació. [2004/Q3155]
  
Procediment: assumpte civil 895/2001
  
Juí: juí verbal 895/2001
  
Part demandant: Aguas de Valencia, SA, i Omniun Ibérico, SA
  
Part demandada: Encarnación Costa Ferrer
  
Sobre: reclamació de quantitat
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 9 de març de 2004
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal seguides amb el número 895/2001, a instància de les mercantils Aguas de Valencia, SA, i Omnium Ibérico, SA, representades per la procuradora Amparo Barber París i assistides del lletrat Javier Valero Llorca, contra Encarnación Costa Ferrer, declarada en rebel·lia; i exercita sengles accions de resolució de contracte i reclamació de quantitat.
  
Decisió
  
Que amb l'estimació íntegra de la demanda deduïda per les mercantils Aguas de Valencia, SA, i Omnium Ibérico, SA, representades per la procuradora Amparo Barber París, contra Encarnación Costa Ferrer, declarada en rebel·lia, declare resolt el contracte de subministrament d'aigua i conservació i inspecció del comptador relatiu a l'immoble situat al carrer del Castell de Benisanó, número 12, 2a, de València (abans carrer del Castell de Benisanó, número 14, 2a), subscrit entre les demandants i Encarnación Ferrer Chafes, a la qual va substituir la demandada, i va facultar les demandants perquè porten a cap les actuacions necessàries per al cessament efectiu del subministrament d'aigua, i les va autoritzar fins i tot i si calia, perquè accedisquen al lloc on es trobe el comptador amb la finalitat de poder interceptar el pas de l'aigua, i condemne Encarnación Costa Ferrer perquè pague a les demandants la quantitat de dos-cents cinquanta-cinc euros i trenta-quatre cèntims (255,34 euros), més els interessos legals des de la data de la interpel·lació judicial. Imposem a la demandada les costes del procediment, amb les limitacions de l'article 32.5 de la Llei d'Enjudiciament Civil 2000.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils, comptadors des de la notificació, en els termes de l'article 457 de la Llei d'Enjudiciament Civil 2000.
  
Esta és la meua sentència, jutjant en primera instància, que pronuncie, mane i firme.
  
Seguixen les firmes».
  
En atenció al desconeixement de l'actual domicili o residència de la part demandada, mitjançant la provisió d'11 de març de 2004, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència a la demandada, Encarnación Costa Ferrer.